
[bookmark: _GoBack]UPUTSTVO ZA LIJEK


1.	Naziv veterinarskog lijeka

Interflox-100 100 mg/ml rastvor za injekciju za goveda, ovce, koze i svinje


2. 	Sastav

1 ml sadrži:
 
Aktivne supstance:
Enrofloksacin                      100,0 mg
 
Pomoćne supstance:
n-butanol                                30,0 mg

Bistar, svijetložuti rastvor, bez vidljivih čestica.


3. 	Ciljne vrste životinja 

Goveda, ovce, koze, svinje.

4. 	Indikacije za upotrebu

Goveda
Liječenje infekcija respiratornog trakta uzrokovanih sojevima bakterija Pasteurella multocida, Mannheimia haemolytica i Mycoplasma spp. osjetljivim na enrofloksacin.
Liječenje teškog akutnog mastitisa uzrokovanog sojevima Escherichia coli osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje akutnog mikoplazmatskog artritisa uzrokovanog sojevima Mycoplasma bovis osjetljivim na enrofloksacin kod goveda mlađih od 2 godine.
 
Ovce
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje mastitisa uzrokovanog sojevima Staphylococcus aureus i Escherichia coli osjetljivim na enrofloksacin.
 
Koze
Liječenje infekcija respiratornog trakta uzrokovanih sojevima Pasteurella multocida i Mannheimia haemolytica osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
Liječenje mastitisa uzrokovanog sojevima Staphylococcus aureus i Escherichia coli osjetljivim na enrofloksacin.
 
Svinje
Liječenje infekcija respiratornog trakta uzrokovanih sojevima Pasteurella multocida, Mycoplasma spp. i Actinobacillus pleuropneumoniae osjetljivim na enrofloksacin.
Liječenje infekcija urinarnog trakta uzrokovanih sojevima Escherichia coli osjetljivim na enrofloksacin.
Liječenje postporođajnog MMA sindroma (mastitis, metritis, agalakcija) uzrokovanog sojevima Escherichia coli i Klebsiella spp. osjetljivim na enrofloksacin.
Liječenje infekcija digestivnog trakta uzrokovanih sojevima Escherichia coli osjetljivim na enrofloksacin.
Liječenje septikemije uzrokovane sojevima Escherichia coli osjetljivim na enrofloksacin.
 

5.	Kontraindikacije

Ne upotrebljavati kod životinja sa poznatom preosjetljivošću na enrofloksacin, druge fluorohinolone ili na bilo koju pomoćnu supstancu.

Ne upotrebljavati kod konja u razvoju zbog mogućeg štetnog dejstva na zglobnu hrskavicu.


6. 	Posebna upozorenja

Posebne mjere predostrožnosti za bezbjednu upotrebu kod ciljne vrste životinja:

Prilikom upotrebe lijeka se treba pridržavati zvaničnih i lokalnih smjernica za upotrebu antibiotika.

Fluorohinolone treba koristiti samo za liječenje onih bolesti za koje već postoje saznanja ili se očekuje da će slabije reagovati na druge klase antimikrobnih ljekova.

Kad god je moguće, fluorohinolone treba davati samo na osnovu nalaza antibiograma.

Upotreba lijeka koja nije u skladu sa uputstvom može da dovede do povećanja zastupljenosti bakterija rezistentnih na enrofloksacin i da smanji efikasnost liječenja drugim fluorohinolonima, zbog moguće unakrsne rezistencije.
 
Kod teladi koja su liječena oralnom dozom od 30 mg enrofloksacina/kg tjelesne mase tokom 14 dana su uočene degenerativne promjene zglobne hrskavice.
 
Primjena enrofloksacina kod jagnjadi u razvoju tokom 15 dana, po  preporučenoj dozi, dovela je do histoloških promjena u zglobnoj hrskavici, koje nijesu bile povezane sa kliničkim znacima.
 
Enrofloksacin se eliminiše iz organizma putem bubrega. Izlučivanje fluorohinolona može biti produženo u slučaju oštećenja bubrega.
 
Posebne mjere predostrožnosti koje treba da preduzme lice koje daje veterinarski lijek životinjama:

Osobe sa poznatom preosjetljivošću na fluorohinolone treba da izbjegavaju kontakt sa ovim lijekom.
Izbjegavati kontakt lijeka sa kožom i očima. U slučaju da lijek dođe u kontakt sa kožom ili očima, zahvaćeno područje treba odmah isprati vodom. Nakon upotrebe lijeka treba oprati ruke. Ne jesti, ne piti i ne pušiti tokom rukovanja lijekom.
 
Voditi računa da ne dođe do slučajnog samoinjiciranja. U slučaju da dođe do slučajnog samoinjiciranja, odmah potražiti savjet ljekara i pokazati mu uputstvo za lijek ili pakovanje.

Ostale mjere opreza:

U zemljama u kojima je kao mjera očuvanja vrste dozvoljeno hraniti populaciju ptica lešinara uginulom stokom, treba razmotriti potencijalni rizik za uspješnost izlijeganja, prije hranjenja leševima životinja koje su kratko vrijeme prije uginuća tretirane ovim lijekom.

Graviditet i laktacija:

Goveda:
Bezbjednost lijeka utvrđena je kod gravidnih krava tokom prvog kvartala graviditeta. Lijek se može koristiti kod gravidnih krava tokom prvog kvartala graviditeta. 
Upotreba lijeka kod krava tokom posljednja 3 kvartala graviditeta treba da se zasniva na procjeni odnosa koristi i rizika od strane odgovornog veterinara. 
Lijek se može koristiti kod krava tokom laktacije.
 
Ovce i koze:
Bezbjednost lijeka nije utvrđena tokom graviditeta i laktacije. Koristiti lijek samo u skladu sa procjenom odnosa koristi i rizika od strane odgovornog veterinara.
 
Svinje:
Bezbjednost lijeka nije utvrđena tokom graviditeta. Koristiti lijek samo u skladu sa procjenom odnosa koristi i rizika od strane odgovornog veterinara. 
Proizvod se može koristiti kod krmača tokom laktacije.

Interakcije sa drugim ljekovima i drugi oblici interakcija:

Ne koristiti enrofloksacin istovremeno sa drugim antimikrobnim supstancama koje djeluju antagonistički na hinolone (npr. makrolidi, tetraciklini ili fenikoli).

Ne koristiti istovremeno sa teofilinom, jer eliminacija teofilina može biti odložena.
 
Predoziranje:

Kod slučajnog predoziranja mogu se javiti poremećaji digestivnog trakta (npr. povraćanje, dijareja) ili neurološki poremećaji.

Kod svinja nijesu zabilježeni neželjeni efekti nakon primjene lijeka u dozama 5 puta većim od preporučenih.

Kod goveda, ovaca i koza nijesu zabilježeni slučajevi predoziranja.

Nema poznatog antidota, i u slučaju predoziranja treba primijeniti simptomatsku terapiju.
 

Glavne inkompatibilnosti:

U nedostatku studija kompatibilnosti, ovaj lijek se ne smije miješati sa drugim veterinarskim ljekovima.


7.	Neželjeni događaji

Goveda, ovce, koze i svinje:
 
	 Vrlo rijetko
 (< 1 životinja / 10 000 liječenih životinja,
 uključujući izolovane slučajeve):
	 Šok1 
 Poremećaji digestivnog trakta (npr. dijareja)2

	 Neodređena učestalost (ne može se procijeniti
 iz dostupnih podataka):
	 Inflamatorna reakcija na mjestu primjene3


1 Kod goveda, nakon intravenske primjene, vjerovatno kao posljedica poremećaja cirkulacije.
2 Simptomi su uglavnom blagi i prolazni.
3 Kod svinja, nakon intramuskularne primjene, može trajati do 28 dana.

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti lijeka. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.


8.	Doziranje za svaku vrstu životinja, put i način primjene lijeka

Goveda: intravenska primjena.
Goveda, ovce, koze: subkutana primjena.
Svinje: intramuskularna primjena.
 
Kod ponovljene primjene lijek treba aplikovati na drugo mjesto.

Goveda:
5 mg enrofloksacina na 1 kg tjelesne mase, što odgovara 1 ml lijeka  na 20 kg tjelesne mase, jednom dnevno tokom 3 do 5 uzastopnih dana.

Akutni mikoplazmatski artritis, uzrokovan sojevima Mycoplasma bovis osjetljivim na enrofloksacin, kod goveda starosti do 2 godine: 5 mg enrofloksacina na 1 kg tjelesne mase, što odgovara 1 ml lijeka  na 20 kg tjelesne mase, jednom dnevno do 5 uzastopnih dana.
 
Lijek se može aplikovati sporo intravenski ili subkutano.
 
Akutni mastitis čiji je uzročnik Escherichia coli: 5 mg enrofloksacina na 1 kg tjelesne mase, što odgovara 1 ml lijeka  na 20 kg tjelesne mase, sporom intravenskom injekcijom jednom dnevno, do 2 uzastopna dana.
Druga doza se može primijeniti subkutano. U tom slučaju, primjenjuje se karenca nakon subkutane primjene.
Na jedno mjesto kod subkutane primjene ne treba aplikovati više od 10 ml lijeka.
 


Ovce i koze:
5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, jednom dnevno subkutanom injekcijom tokom 3 uzastopna dana.
Na jedno mjesto kod subkutane primjene ne treba aplikovati više od 6 ml lijeka.
 
Svinje:
2,5 mg enrofloksacina na 1 kg tjelesne mase, što odgovara 0,5 ml lijeka na 20 kg tjelesne mase, jednom dnevno intramuskularnom injekcijom tokom 3 uzastopna dana.
 
Infekcije digestivnog trakta ili septikemija uzrokovana bakterijom Escherichia coli: 5 mg enrofloksacina na 1 kg tjelesne mase, što odgovara 1 ml lijeka na 20 kg tjelesne mase, jednom dnevno intramuskularnom injekcijom tokom 3 uzastopna dana.
Kod svinja, injekciju treba dati u vrat, kod baze uha.
Na jedno mjesto  kod intramuskularne primjene ne treba aplikovati više od 3 ml lijeka.
 
Gumeni čep na bočici može se probušiti do 15 puta.


9. 	Savjet za pravilnu primjenu lijeka

Da bi se osigurala pravilna doza i izbjeglo subdoziranje, treba što preciznije odrediti tjelesnu masu životinje.


10.	Karenca

Goveda:     Nakon intravenske primjene:
                   Meso i iznutrice: 5 dana.
                   Mlijeko: 3 dana.
                   Nakon subkutane primjene:
                   Meso i iznutrice: 12 dana.
                   Mlijeko: 4 dana.
 
Ovce:         Meso i iznutrice: 4 dana.
                   Mlijeko: 3 dana.
 
Koze:         Meso i iznutrice: 6 dana.
                   Mlijeko: 4 dana.
 
Svinje:       Meso i iznutrice: 13 dana.


11.	Posebno uputstvo za čuvanje lijeka 

Čuvati izvan vidokruga i domašaja djece.

Ovaj veterinarski lijek ne zahtijeva posebne uslove čuvanja.
Nakon prvog otvaranja unutrašnjeg pakovanja, ne čuvati na temperaturi iznad 25 °C.

Nemojte upotrebljavati ovaj veterinarski lijek nakon isteka roka upotrebe navedenog na naljepnici. Rok upotrebe odnosi se na posljednji dan navedenog mjeseca.

Rok upotrebe nakon prvog otvaranja unutrašnjeg pakovanja: 28 dana.


12.	Posebne mjere predostrožnosti kod odlaganja 

Ljekovi se ne smiju bacati u otpadne vode ili kućni otpad.

Neiskorišćeni veterinarski lijek ili otpadni materijal koji je nastao upotrebom lijeka treba odložiti u skladu sa važećim propisima. Ove mjere pomažu zaštiti životne sredine.

Pitajte veterinara kako da odložite ljekove koji vam više nijesu potrebni.


13.	Klasifikacija veterinarskog lijeka 

Veterinarski lijek se izdaje na veterinarski recept.


14.	Broj dozvole za lijek i veličina pakovanja

Broj dozvole za lijek: 2040/26/86 - 3539

Veličina pakovanja: 100 ml


15.     Datum poslednje revizije uputstva za lijek 

Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ .


16.     Kontakt podaci

Nosilac dozvole za lijek:
D.O.O. “VETPROM COM” ROŽAJE
Ibarska br. 8, 
84310 Rožaje, Crna Gora

Proizvođač odgovoran za puštanje serije lijeka u promet:
Interchemie Werken De Adelaar Eesti AS
Vanapere tee 14, Püünsi küla, 
Viimsi vald, Harju maakond, 74013, Estonija

Kontakt podaci za prijavu sumnje na neželjene događaje:
D.O.O. “VETPROM COM” ROŽAJE
Ibarska br. 8, 84310 Rožaje, Crna Gora
Telefon: +382 67 410 811
E-mail: vetpromkom@gmail.com

Za informacije o ovom veterinarskom lijeku možete se obratiti nosiocu dozvole za lijek. 

